
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 870 


18 Οκτωβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου διωρόφου κτιρίου, 
φερόμενου ως ιδιοκτησία Δημητρίου και Αγγελικής 
Σμυρνιούδη, που βρίσκεται στον οικισμό Νεοχω- 
ρίου του Δήμου Αγίου Μηνά, Ν. Χίου και καθο¬ 
ρισμός ειδικών όρων και περιορισμών δόμησης 

αυτού. 1 

Χαρακτηρισμός ως διατηρητέου διωρόφου κτιρίου 
με υπόγειο (Δικαστικό Μέγαρο Σάμου), φερομέ- 
νου ως ιδιοκτησία του Ελληνικού Δημοσίου, που 
βρίσκεται στην πόλη της Σάμου Ο.Τ. 71 (Ν. Σάμου) 
και καθορισμός ειδικών όρων και περιορισμών δό¬ 


μησης αυτού. 2 

Κήρυξη αναδασωτέας έκτακτης εμβαδού τριών (3) 
στρεμμάτων στη θέση Πετούλια ή Σακουλότρυπα 
Δημοτικού Διαμερίσματος Ντουλιανών Δήμου Βά- 

μος Νομού Χανίων. 3 

Μερική άρση αναδάσωσης από δημόσια δασική ανα¬ 
δασωτέα έκταση στη θέση «Κουρί» περιφέρειας 
Δήμου Δομοκού, Δ.Δ. Βουζίου Ν. Φθιώτιδας, εμβα¬ 
δού 95.054,56 στρεμμάτων. 4 


ΑΠΟΦΑΣΕΙ Σ 

Αριθ. ΔΠΕ/12377 (1) 

Χαρακτηρισμός ως διατηρητέου διωρόφου κτιρίου, φε¬ 
ρόμενου ως ιδιοκτησία Δημητρίου και Αγγελικής 
Σμυρνιούδη, που βρίσκεται στον οικισμό Νεοχωρίου 
του Δήμου Αγίου Μηνά, Ν. Χίου και καθορισμός ειδι¬ 
κών όρων και περιορισμών δόμησης αυτού. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α785) και ειδικότερα το άρθρο 4 
(παρ. 2) αυτού, όπως αντικαταστάθηκε με το άρθρο 3 
του Ν. 2831/2000 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
πολεοδομικές διατάξεις» (ΦΕΚ 140/Α713.6.2000). 

2. Το Π.Δ. 1/86 «Καθορισμός αρμοδιοτήτων Υπουργείου 


Αιγαίου» (ΦΕΚ 1/Α786) και ειδικότερα τα άρθρα 2 (παρ. 3, 
εδ. ζ, περ. αα) και 5 αυτού, όπως ισχύει. 

3. Το Π.Δ. 110/2001 «Οργανισμός Υπουργείου Αιγαίου» 
(ΦΕΚ 101/Δ72001). 

4. Την 8555/27.11.1990 κοινή απόφαση των Υπουργών 
Προεδρίας της Κυβέρνησης και Αιγαίου «πράξεις και 
έγγραφα αρμοδιότητας του Υπ. Αιγαίου, που εξαιρούνται 
από τους περιορισμούς της διάταξης του άρθρου 81, 
παρ. 1 του Ν. 1892/90» (ΦΕΚ 741/Β /29.11.1990). 

5. Τον φάκελλο του θέματος, ο οποίος απεστάλη με 
αίτηση των ενδιαφερομένων Δημήτρη και Αγγελικής 
Σμυρνιούδη, που έλαβετον αριθ. πρωτ. 11216/20.10.2000 
του Υπουργείου Αιγαίου. 

6. Την από 30.5.2001 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε 
στους ενδιαφερομένους με το αριθ. πρωτ. ΔΠΑ/5124/ 
30.5.2001 έγγραφό μας. 

7. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4, παρ. 2 του 
Ν. 1577/85 (Α' 210), όπως αντικαταστάθηκε με το άρθρο 
3, παρ. 2 του Ν. 2831/2000 χωρίς να περιέλθουν στο Τμή¬ 
μα Πολιτιστικής Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου, τυχόν αντιρρήσεις 
των ενδιαφερομένων. 

8. Το άρθρο 29Ατου Ν.1558/85 «Κυβέρνηση και Κυβερ¬ 
νητικά Οργανα», που προστέθηκε στο Νόμο αυτό με το 
άρθρο 27 του Ν. 2081/92, όπως αντικαταστάθηκε με την 
παρ. 2α, του αριθ. 1 του Ν. 2469/97. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το διώροφο κτίριο, 
φερόμενο ως ιδιοκτησία Δημήτρη και Αγγελικής Σμυρ¬ 
νιούδη, που βρίσκεται στον οικισμό Νεοχωρίου του Δή¬ 
μου Αγίου Μηνά (Ν. Χίου), όπως φαίνεται σημειωμένο 
στα σχετικά τοπογραφικά διαγράμματα σε κλίμακα 1:100 
και 1:5.000 που θεωρήθηκε από τον Προϊστάμενο της 
Δ/νσης Περιβάλλοντος του Υπουργείου Αιγαίου με την 
αριθ. ΔΠΕ/12377/2001 πράξη του και που συνοπτικό του 
αντίτυπο δημοσιεύεται με την παρούσα απόφαση, επειδή 
πρόκειται για κτίριο με αξιόλογα μορφολογικά και αρχι¬ 
τεκτονικά στοιχεία παραδοσιακής αρχιτεκτονικής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


2. Στο χαρακτηριζόμενο ως διατηρητέο διώροφο κτί¬ 
ριο απαγορεύεται κάθε αφαίρεση, αλλοίωση ή κατα¬ 
στροφή των επι μέρους αρχιτεκτονικών και των εν γένει 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους 
λειτουργικούς στο εσωτερικό του χαρακτηριζομένου ως 
διατηρητέου κτιρίου, εφόσον δεν αλλοιώνεται ο αρχιτε¬ 
κτονικός του χαρακτήρας. 

4. Επιβάλλεται η επανακατασκευή του εξώστη (μπαλκο¬ 
νιού) κατά τα παραδοσιακά πρότυπα, στηριζόμενο σε σι¬ 
δερένια φουρούσια ιδίου τύπου μετά υφιστάμενα. 

5. Επιβάλλεται: α) η διάνοιξη του παραθύρου του ορό¬ 
φου του κτιρίου που θα φέρει ξύλινα κουφώματα όμοια 
μετά υφιστάμενα. 

β) η αποκατάσταση του αριστερού ανοίγματος του 
ισογείου στην αρχική του μορφή ή έτσι ώστε να εναρ¬ 
μονίζεται με την υπόλοιπη όψη του κτιρίου. 


6. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. Επιτρέπεται μόνο η τοποθέτηση επιγραφών πε¬ 
ριορισμένων διαστάσεων, που πληροφορούν για τυχόν 
χρήσεις των χώρων του κτιρίου. 

7. Για οποιαδήποτε οικοδομική εργασία στο εξωτερικό 
και εσωτερικό του διατηρητέου κτιρίου και στον περιβάλ¬ 
λοντα χώρο του, καθώς και για την τοποθέτηση επιγρα¬ 
φών απαιτείται η έγκριση των αρμοδίων υπηρεσιών του 
Υπουργείου Αιγαίου. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί, με το σχεδιάγραμμα 
που τη συνοδεύει, στην Εφημερίδα της Κυβερνήσεως. 

Μυτιλήνη, 10 Οκτωβρίου 2001 

Ο ΥΠΟΥΡΓΟΣ 

ΝΙΚΟΣ ΣΗΦΟΥΝΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ Δ ΠΕ/12378 (2) 

Χαρακτηρισμός ως διατηρητέου διωρόφου κτιρίου με 
υπόγειο (Δικαστικό Μέγαρο Σάμου), φερομένου ως 
ιδιοκτησία του Ελληνικού Δημοσίου, που βρίσκεται 
σπην πόλη της Σάμου Ο.Τ. 71 (Ν. Σάμου) και καθορι¬ 
σμός ειδικών όρων και περιορισμών δόμησης αυτού. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α785) και ειδικότερα το άρθρο 4 
(παρ. 2) αυτού, όπως αντικαταστάθηκε με το άρθρο 3 
του Ν. 2831/2000 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
πολεοδομικές διατάξεις» (ΦΕΚ 140/Α713.6.2000). 

2. Το Π.Δ. 1/86 «Καθορισμός αρμοδιοτήτων Υπουρ¬ 
γείου Αιγαίου» (ΦΕΚ 1/Α'/86) και ειδικότερα τα άρθρα 2 
(παρ. 3 εδ. ζ, περ. αα) και 5 αυτού, όπως ισχύει. 

3. Το Π.Δ. 110/2001 «Οργανισμός Υπουργείου Αιγαίου» 
(ΦΕΚ 101/Δ72001). 

4. Την/ 8555/27.11.1990 κοινή απόφαση των Υπουργών 
Προεδρίας της Κυβέρνησης και Αιγαίου «πράξεις και 
έγγραφα αρμοδιότητας του Υπ. Αιγαίου, που εξαιρούνται 
από τους περιορισμούς της διάταξης του άρθρου 81, 
παρ. 1 του Ν. 1892/90» (ΦΕΚ 741/Β729.11.1990). 

5. Τον φάκελλο του θέματος, ο οποίος διαβιβάστηκε με 
το αριθ. πρωτ. οικ. 45773/2.2.2001 έγγραφο της Δ/νσης 
Ο.Ο.Κ. του ΥΠΕΧΩΔΕ, που έλαβε την αριθ. πρωτ. 1579/ 

6.2.2001 του Υπουργείου Αιγαίου. 

6. Την απο 8.5.2001 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε 
στον ενδιαφερόμενο με το αριθ. πρωτ. ΔΠΑ/6160/ 

8.5.2001 έγγραφό μας. 

7. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4, παρ. 2 του 
Ν. 1577/85 (ΑΤΜΟ) όπως αντικαταστάθηκε με το άρθρο3, 
παρ. 2 του Ν. 2831/2000 χωρίς να περιέλθουν στο Τμήμα 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, τυχόν αντιρρήσεις των 
ενδιαφερομένων. 

8. Το άρθρο 29Ατου Ν. 1558/85 «Κυβέρνηση και Κυβερ¬ 
νητικά Οργανα», που προστέθηκε στο Νόμο αυτό με το 
άρθρο 27 του Ν. 2081/92, όπως αντικαταστάθηκε με την 
παρ. 2α, του αριθ. 1 του Ν. 2469/97. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο, φερόμενο 


ως ιδιοκτησία του Ελληνικού Δημοσίου, που βρίσκεται 
στην πόλη της Σάμου, Ν. Σάμου, όπως φαίνεται σημειω¬ 
μένο στο σχετικό τοπογραφικό διάγραμμα σε κλίμακα 
1:500, που θεωρήθηκε από τον Προϊστάμενο της Δ/νσης 
Περιβάλλοντος του Υπουργείου Αιγαίου με την αριθ. 
ΔΠΕ/12378/2001 πράξη του και που συνοπτικό του αντί¬ 
τυπο δημοσιεύεται με την παρούσα απόφαση, επειδή 
πρόκειται για κτίριο που φέρει αξιόλογα μορφολογικά - 
διακοσμητικά και αρχιτεκτονικά στοιχεία νεοκλασικής 
αρχιτεκτονικής. 

2. Στο χαρακτηριζόμενο ως διατηρητέο κτίριο, απα¬ 
γορεύεται κάθε αφαίρεση, αλλοίωση ή καταστροφή των 
επι μέρους αρχιτεκτονικών και των εν γένει λειτουργικών 
και διακοσμητικών του στοιχείων. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις στο εσωτε¬ 
ρικό για λόγους λειτουργικούς του χαρακτηριζομένου 
ως διατηρητέου κτιρίου, εφόσον δεν αλλοιώνεται ο αρχι¬ 
τεκτονικός του χαρακτήρας. 

4. Επιτρέπεται: 

α) Η κατασκευή εξώστη (μπαλκόνι) στον όροφο της 
πρόσοψης του χαρακτηριζομένου ως διατηρητέου κτι¬ 
ρίου, διαστάσεων 3.70X1.80 κατά τα παραδοσιακά πρό¬ 
τυπα με μετατροπή του αντίστοιχου παραθύρου σε 
μπαλκονόθυρα που θα φέρει σκούρα όμοια με αυτά του 
κτιρίου. 

β) Η διάνοιξη μικρών παραθύρων στο υπερυψωμένο 
υπόγειο της πρόσοψης του κτιρίου για τον φωτισμό και 
αερισμό του χώρου υπογείου. 

γ) Η μετατροπή δύο κεντρικών παραθύρων σε θύρες 
στο ισόγειο της νότιας όψης του κτιρίου για τις λειτουρ¬ 
γικές ανάγκες του. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. Επιτρέπεται μόνο η τοποθέτηση επιγραφών πε¬ 
ριορισμένων διαστάσεων, που πληροφορούν για τυχόν 
χρήσειςτωνχώρωντου κτιρίου. 

6. Για οποιαδήποτε οικοδομική εργασία στο εξωτερι¬ 
κό και εσωτερικό του διατηρητέου κτιρίου και στον πε¬ 
ριβάλλοντα χώρο του, καθώς και για την τοποθέτηση 
επιγραφών απαιτείται η σύμφωνη γνώμη των αρμοδίων 
υπηρεσιών του Υπουργείου Αιγαίου. 

7. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί, με το σχεδιάγραμμα 
που τη συνοδεύει, στην Εφημερίδα της Κυβερνήσεως. 

Μυτιλήνη, 10 Οκτωβρίου 2001 

ΟΥΠΟΥΡΓΟΣ 

ΝΙΚΟΣ ΣΗΦΟΥΝΑΚΗΣ 

Αριθ. 8086 (3) 

Κήρυξη αναδασωτέας έκτασης εμβαδού τριών (3) στρεμ¬ 
μάτων στη θέση «Πετουλια ή Σακουλότρυπα» του 
Δημοτικού Διαμερίσματος Ντουλιανών Δήμου Βάμου 
Νομ. Χανίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Τις διατάξεις του Ν. 3200/55 περί Διοικητικής Απο¬ 
κέντρωσης, όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος των Ελλήνων. 

3. Τις διατάξειςτου Ν. 998/79 «περίπροστασίας δασών 
κ.λπ.» και ειδικότερα: 

α) Του άρθρου 41 παρ. 1, και 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980 και 

β) 182447/3049/24.9.1980. 

5. Την εισηγητική έκθεση της Δ/νσης Δασών Χανίων 
σχετική με τη κήρυξη ως αναδασωτέας της εκτάσεως 


που αναψέρεταιστο θέματης παρούσας απόφασης λόγω 
εμπρησμού της, αποφασίζουμε: 

Κηρύσσουμε αναδασωτέο το παράνομα υλοτομημένο 
και αλλοιωμένο δάσος κυπαρίσσου εμβαδού τριών (3) 
στρεμμάτων, που βρίσκεται στη θέση «Πετουλια ή Σακου¬ 
λότρυπα» του Δημοτικού Διαμερίσματος Ντουλιανά του 
Δήμου Βάμου επαρχίας Αποκορώνου Νομού Χανίων. 

Η αναδασωτέα έκταση απεικονίζεται κατά θέση, σχήμα 
και όρια από την διακεκομμένη γραμμή πάνω σε από¬ 
σπασμα χάρτη κλίμακας 1:5.000, το οποίο είναι θεωρημέ¬ 
νο από τον Δ/ντή Δασών Χανίων και προσαρτημένο στη 
παρούσα απόφαση. 

Σκοπός της κηρύξεως της ανωτέρω εκτάσεως ως ανα¬ 
δασωτέας είναι η διατήρηση του δασικού χαρακτήρα αυ¬ 
τής, η αποκατάσταση με φυσική αναγέννηση της υλοτο- 
μημένης αυτοφυούς δασικής βλάστησης και ο αποκλει¬ 
σμός της διάθεσης αυτής για άλλη χρήση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 1 Οκτωβρίου 2001 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΤΖΟΣ 

Αριθ. 2847 (4) 

Μερική άρση αναδάσωσης από δημόσια δασική αναδα¬ 
σωτέα έκταση στη θέση «Κουρί» περιφέρειας Δήμου 
Δομοκού, Δ.Δ. Βουζίου Ν. Φθιώτιδας, εμβαδού 
95.054,56 στρεμμάτων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας κ. λπ.». 

2. Τις διατάξεις του άρθρου 24 και 117 παρ. 3 του Συ¬ 
ντάγματος του 1975. 

3. Τις διατάξεις του Ν. 998/79 «περί προστασίας των 
Δασών κ.λπ.», και ειδικότερα του άρθρου 44 παρ. 3. 

4. Τις διαταγές του Υπουργείου Γεωργίας: 

α) 160417/1180/8.7.80, και 

β) 182447/3049/24.9.80. 

5. Την αριθ.3522/30.10.1985 απόφαση του Νομάρχη 
Φθ/δας (Φ.Ε.Κ. Δ’ 814/31.12.85), με την οποία κηρύχθη¬ 
κε αναδασωτέα έκταση, εμβαδού 350,00 στρεμμάτων 
στις θέσεις «Κουρί- Τσικράκι» περιφέρειας Δήμου Δομο¬ 
κού, Δ.Δ. Βουζίου, του Ν. Φθ/δας, με σκοπό την επανα- 
δημιουργίατης δασικής βλαστήσεως που καταστράφηκε 
από πυρκαγιά την 24.8.1985 και για την οποία έγινε με¬ 
ρική άρση αναδάσωσης για έκταση 45,00 στρεμμάτων 
με την αριθ. 3298/13-10- 1999, όμοια απόφαση (ΦΕΚ 
779/Δ/29.10.1999). 

6. Την με αριθ. 7354/20.9.2001 εισήγηση του Δασαρ¬ 
χείου Λαμίας, με την οποία προτείνεται η μερική άρση της 
επιβληθείσας με την αριθ. 3522/31.10.85 απόφαση ανα¬ 
δάσωσης, γιατί έχει εκπληρωθεί ο σκοπός της αναδά¬ 
σωσης με την αποκατάσταση της δασικής βλάστησης 
όσο η βραχώδης μορφολογία της εκτάσεως επιτρέπει, 
χωρίς να αναμένεται περαιτέρω βελτίωση αυτής. 

7. Την 5910/23.7.99 (Φ.Ε.Κ. 1640/Β/99) απόφαση του 


Γ.Γ.Π.Σ.Ε. «μεταβίβαση αρμοδιοτήτων στους Προϊσταμέ¬ 
νους των Δασικών Υπηρεσιών κ.λπ.», αποφασίζουμε: 

Αίρουμε μερικώς την 3522/30.10.1985 απόφαση του 
Νομάρχη Φθιώτιδος, με την οποία κηρύχθηκε αναδασω¬ 
τέα λόγω πυρκαγιάς δημόσια δασική έκταση, εμβαδού 
350,00 στρεμμάτων, για έκταση εμβαδού 95.054,56 
στρεμμάτων, όπως αυτή προσδιορίζεται από τα στοιχεία 
1-2-3-4-5-6-7-8-9-10-1 στο συνημμένο από 6.9.2001 το- 
πογραφικό διάγραμμα του Δασοπόνου Νικολάου Παντί- 
δου, που ελέγχθηκε αρμοδίως και αποτελεί αναπόσπα¬ 
στο μέρος της παρούσας, οριοθετούμενη ως κατωτέρω: 

Ανατολικά: Δημόσια δασική έκταση. 

Δυτικά: Ιδιοκτησίες (καλλιεργούμενες εκτάσεις). 

Βόρεια: Δημόσια δασική έκταση. 

Νότια: Δημόσια αναδασωτέα και δημόσια δασική έκτα¬ 
ση. 

Η άρση της αναδάσωσης γίνεται για τους λόγους που 
αναφέρονται και αναπτύσσονται στο σκεπτικό της πα¬ 
ρούσας. 

Κατά τα λοιπά ισχύει η με αριθ.3522/30.10.1985 από¬ 
φαση του Νομάρχη Φθιώτιδας και για την οποία έγινε 
μερική άρση αναδάσωσης για έκταση 45,00 στρεμμάτων 
με την αριθ. 3298/13.10.1999 όμοια απόφαση. 

Η απόφαση αυτή ισχύει από την κοινοποίησή της αρ¬ 
μοδίως (άρθ. 41 Ν. 998/79 ) και προ της δημοσιεύσεώς 
της στην Εφημερίδα της Κυβερνήσεως (άρθ. 37 Ν. 3200/ 
55). 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 1 Οκτωβρίου 2001 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΔΗΜΗΤΡΙΟΣ ΤΣΟΥΤΣΟΣ 

